ஒவ்வொரு ஐந்தாண்டு திட்டத்திலும், போதுமான எண்ணிக்கையில் அரசு மருத்துவக் கல்லுாரிகளை நிறுவியிருந்தால், ஆயிரக்கணக்கான, தகுதி வாய்ந்த மருத்துவர்கள் உருவாகியிருப்பர். அதை செய்ய தவறிவிட்டு, அந்த குறையை ஈடு செய்வதாக கூறி, தனியார் மருத்துவ கல்லுாரிகளுக்கு அனுமதி அளித்து, புற்றீசல் போல, நாடு முழுவதும், தனியார் மருத்துவ கல்லுாரிகள் முளைக்க வழிவகுத்தது, மத்திய அரசு.